is en pt id is pt is is en is is is is is is is is is is is is is is is is is is is is en is is en is is is is is is is is is is is is is is is is is is en is pt nb en is en is pt is pt is is en is ca is is en en en en
Söngvakeppni sjónvarpsins – Elsa serrenho
Jæja það er komið að því ! Loksins loksins er Eurovision ævintýri ársins 2018 að byrja á Íslandi. Þessi árstími er svo rosalega skemmtilegur, kominn febrúar og fer að styttast í vorið….
Fyrri undankeppni söngvakeppni sjónvarpsins byrjar í kvöld kl 19:45 á RÚV.
Í kvöld munu 6 lög keppa og 3 af þeim fara áfram í úrslitakeppnina sem verður haldin Laugardaginn 3 mars.
Þrjú lög til viðbótar fara svo áfram í seinni undankeppninni sem verður laugardaginn 17. feb. Mögulega verður eitt “wildcard” lag valið af dómnefnd í viðbót og ef svo er verða þá 7 í úrslitunum.
En hér koma lögin sem munu keppa í kvöld og mitt álit á þeim. (klikkið á heiti lagsins til þess að hlusta)
Í 6. sæti er lagið Heim með Ara Ólafssyni.
Hann er mjög góður söngvari og lagið er með svona Josh Groban fíling. Mér finnst það þó ekki gera mikið og vera mjög óeftirminnilegt. Það er aðeins skárra á ensku. Einkunn 5,5
Í 5. sæti er lagið Litir með Guðmundi Þórarinssyni.
Litli bróðir Ingó Idols/Veðurguðs er hér mættur með ágætis popplag, inniheldur flaut og raul. Smá Jón Jónsson fílingur í laginu en mér finnst það svona la la bara, ekkert sérstakt.  Einkunn: 5,7
Í 4. sæti er lagið Ég mun skína með Þórunni Antoníu.
Þórunn Antonía er töff týpa og þótt ég sé enn ekki búin að jafna mig á því þegar hún drullaði uppá bak í liðinu mínu í spilakvöldi (hahaha) þá er ég samt aðdáandi. Lagið byrjar vel og lofaði góðu til að byrja með, en mér finnst viðlagið bara ekki nógu sterkt. Finnst það aðeins sterkara á ensku en ekkert brjálað ánægð með það samt. Ég hugsa samt að hún muni fá mörg atkvæði. Einkunn 6
Í 3. sæti er lagið Ég og þú með Sólborgu Guðbrandsdóttur og Tómasi Helga.
Lagið er með smá svona hollenskan Eurovision fíling finnst mér. Það gæti alveg gert eitthvað úti í Portúgal, en ég er ekki mikill aðdáandi svona laga. Finnst það líklegt áfram. Einkunn 6,5
Í 2. sæti er Kúst og fæjó með Heimilstónum.
Grínlagið Kúst og fæjó (aka þemalag Sólrúnar Diego) er skemmtilegt og mjög grípandi. Ég er búin að vera sönglandi viðlagið alveg frá því ég heyrði það fyrst. Stelpurnar eru flottar og ég fíla svona tegund af tónlist en er þó hrædd um að þetta muni ekki komast neitt langt í keppninni. Einkunn 7
Í. 1. sæti er lagið Aldrei gefast upp með Fókus
Mjög Eurovisionlegt lag sem er grípandi og skemmtilegt, en að mínu mati eru þau OF mörg. Ég held að það hefði verið sterkari leikur að hafa Eika og Karítas sem aðal söngvara og hafa hina í bakröddum. Það er eitthvað í laginu sem minnir mig á fighter með Christina Aguilera . Mér finnst lagið flott á íslensku og líka á ensku. Ég er vongóð að þetta lag komist áfram. Einkunn 8
Ég held að þau lög sem fari áfram verði “Aldrei gefast upp”, “ég mun skína” og “Ég og þú”
Ég er einstaklega spennt fyrir keppninni einsog síðustu ár og mun snappa eitthvað á meðan henni stendur snap: elsaserrenho svo er spurning hvort maður hendi sér eitthvað á twitter líka   twitter: Elsa Serrenho. #12stig
Categories Sjónvarp•Tags Eurovision, Söngvakeppni sjónvarpsins
Published on January 23, 2017May 29, 2017 by Elsa SerrenhoLeave a comment
Jæja þessi tími ársins, maður er nýbúinn að setja niður allt jólaskrautið og það er loksins orðið bjart þegar maður er að klára að vinnuna eða sækja á leikskólann. Janúar er að klárast og við tekur febrúar mánuður ó svo stuttur og skemmtilegur. Í febrúar byrja neflilega undankeppnir fyrir Eurovision um alla evrópu 🙂
Þetta er einstaklega skemmtilegur tími fyrir Eurovision aðdáendurna og þar er ég í essinu mínu.
Keppnin hér heima hefst 24. febrúar og er seinna undanúrslitakeppnin þann 4. mars og svo er lagið okkar valið 11. mars.
Lögin sem munu keppa í ár voru kynnt síðasta föstudag og er hægt að hlusta á þau bæði á íslensku og ensku HÉRNA. Ásamt því að geta lesið um flytjendur og höfunda.
Ég ákvað að fara aðeins yfir lögin og gefa þeim einkunn. Í þetta sinn hlustaði ég bara á ensku útgáfuna, þar sem hún er sú sem mun að lokum fara í keppnina sem haldin verður í Úkraínu dagana 9, 11, og 13, maí.
Hér kemur mín stigagj0f 🙂
1 stig fær lagið Bammbaramm sem er samið og flutt af Hildi Kristínu
2 stig fær lagið You and I sem er samið af Mark Brink og flutt af Páli Rósinkranz og Kristínu
3 stig fær lagið Trust in me sem er samið af Iðunni Ásgeirs og Ragnheiði Bjarna og flutt af  Sólveigu Ásgeirs
4 stig fær lagið Make your way back home samið og flutt af Rúnari Eff
5 stig fær lagið Again sem er samið af Hólmfríði Samúels og flutt af Rakeli Páls og Arnari Jóns
6 stig fær lagið Obvious love sem er samið af Erlu Bolladóttu og Lindu Hartmann og er flutt af Lindu Hartmann.
7 stig fær lagið I’ll be gone sem er samið af Guðbjörgu Magnúsdóttur og flutt af Ernu Mist
8 stig fær lagið Hypnotised sem er samið af Þórunni Ernu, Michael Down og William Taylor og flutt af Aroni Brink
10 stig fær lagið Paper sem er samið af Svölu Björgvins og Einari Egils og flutt af Svölu
og 12 stigin fær lagið Tonight sem er samið af Sveini Rúnari Sigurðssyni og flutt af Aroni Hannesi
Ég er orðin mjög spennt fyrir undankeppnunum og er Eurovisionálfurinn innra með mér að vakna til lífsins !!
Ef þið viljið fylgjast betur með Eurovision í ár, þá með þá mæli ég með að henda einu like-i á
Categories Annað, Sjónvarp•Tags Eurovision, Söngvakeppni sjónvarpsins
snap og Instagram : elsaserrenho
Sniðugt fyrir börnin (21)
Uppskriftir og veislur (15)
Svo óendanlega þakklát fyrir þessar tvær yndislegu dætur mínar 💗💗 gleðilegan mæðradag !!
Elskum góða veðrið... og já Hrafndís vildi vera í kuldaskóm og helst með lambhúshettu 😆